b'\n_START_ARTICLE_\nPakri pank\n_START_PARAGRAPH_\nPakri pank eli Pakrin rantat\xc3\xb6rm\xc3\xa4 on Paldiskin niemell\xc3\xa4 Virossa sijaitseva suuri rantat\xc3\xb6rm\xc3\xa4, joka koostuu ordovikikautisesta kalkkikivest\xc3\xa4 ja kambrikautisesta savikivest\xc3\xa4. Pakrin niemimaa on noin 12 km pitk\xc3\xa4, paikoin yli 5 km leve\xc3\xa4 ja pinta-ala on noin 40 km\xc2\xb2. Niemimaan korkein kohta on 31 metri\xc3\xa4 merenpinnan yl\xc3\xa4puolella. Pakrin niemimaalla sijaitsee Paldiskin kaupunki, siell\xc3\xa4 on my\xc3\xb6s t\xc3\xb6rm\xc3\xa4n p\xc3\xa4\xc3\xa4lle rakennettu Pakrin majakka ja Pakrin tuulipuisto. Alueella on runsaasti neuvostoajan raunioita.'